CELEX: 32018D0896
Language: hu
Date: 2018-06-19 00:00:00
Title: A Bizottság (EU) 2018/896 végrehajtási határozata (2018. június 19.) a könnyű műanyag hordtasakok éves felhasználásának számítási módszeréről és a 2005/270/EK határozat módosításáról (az értesítés a C(2018) 3736. számú dokumentummal történt) (EGT-vonatkozású szöveg.)

25.6.2018   
               
               
                  HU
               
               
                  Az Európai Unió Hivatalos Lapja
               
               
                  L 160/6
               
            A BIZOTTSÁG (EU) 2018/896 VÉGREHAJTÁSI HATÁROZATA
      (2018. június 19.)
      a könnyű műanyag hordtasakok éves felhasználásának számítási módszeréről és a 2005/270/EK határozat módosításáról
      
         
            (az értesítés a C(2018) 3736. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel a csomagolásról és a csomagolási hulladékról szóló, 1994. december 20-i 94/62/EK európai parlamenti és tanácsi irányelvre (1) és különösen annak 4. cikke (1a) bekezdésére,
      mivel:
      
                  (1)
               
               
                  A 94/62/EK irányelv előírja a tagállamok számára intézkedések elfogadását a könnyű műanyag hordtasakok felhasználásának csökkentése érdekében, biztosítandó, hogy az egy főre jutó éves felhasználási szint ne haladja meg a könnyű műanyag hordtasakok maximális célszámát vagy az ezzel egyenértékű, tömegben meghatározott célértéket.
               
            
                  (2)
               
               
                  A könnyű műanyag hordtasakok egy főre jutó felhasználásának alakulását harmonizált jelentési rendszer és harmonizált számítási módszertan segítségével kell kiszámítani az uniós felhasználás nyomon követéséhez és annak értékeléséhez, hogy sikerült-e tartósan csökkenteni e tasakok felhasználását.
               
            
                  (3)
               
               
                  A nemzeti intézkedésekben a tagállamok használhatják számítási alapként a könnyű műanyag hordtasakok számát vagy tömegét. A könnyű műanyag hordtasakok felhasználásának mérésére használt megközelítések szorosan kapcsolódnak a fogyasztás csökkentésére irányuló intézkedésekhez. Mivel a tagállamok kétféle felhasználás-csökkentési intézkedés közül választhatnak, a felhasználás kiszámításának módszere egyaránt meg kell határozza a darabszámon, valamint a tömegen alapuló számítás módját.
               
            
                  (4)
               
               
                  Amennyiben a könnyű műanyag hordtasakok éves felhasználásának csökkentésére irányuló intézkedések a tömegen alapulnak, jelenteni kell a könnyű műanyag hordtasakok átlagos tömegét, hogy lehetőség nyíljon a tömegen alapuló adat darabszámokra való átváltására és a különböző tagállamok által jelentett, a tasakok tömegén, illetve számán alapuló adatok összehasonlítására.
               
            
                  (5)
               
               
                  A nagyon könnyű műanyag hordtasakokat a tagállamok kizárhatják a nemzeti felhasználás-csökkentési intézkedések hatálya alól. Mindazonáltal a jelentéstételi kötelezettségek kontextusában ezek a tasakok is könnyű műanyag hordtasakoknak számítanak, és szerepelniük kell a könnyű műanyag hordtasakok éves felhasználására vonatkozó jelentésben. A kötelező adókból, díjakból vagy illetékekből származó bevételeken alapuló számítási módszerek nem feltétlenül tükrözik e mentesített tasakok használatát. Ennek fényében a tagállamoknak elő kell írniuk, hogy a gazdasági szereplők jelentsék az összes forgalomba hozott könnyű műanyag hordtasak számát vagy tömegét, beleértve az adó-, díj- vagy illetékmenetes tasakokét is.
               
            
                  (6)
               
               
                  A csomagolásra és a csomagolási hulladékra vonatkozó jelentés formátumait a 2005/270/EK bizottsági határozat (2) írja elő. A könnyű műanyag hordtasakok felhasználásáról történő jelentéstételhez azonban új formátumokra van szükség. A 2005/270/EK határozatot ezért ennek megfelelően módosítani kell.
               
            
                  (7)
               
               
                  Az e határozatban előírt intézkedések összhangban vannak a 94/62/EK irányelv 21. cikke értelmében létrehozott bizottság véleményével,
               
            ELFOGADTA EZT A HATÁROZATOT:
      1. cikk
      A számítási módszertan és az éves felhasználás jelentése
      A könnyű műanyag hordtasakok egy főre jutó éves felhasználását vagy a 2. cikkben meghatározott, a tasakok számán alapuló jelentéstételi módszer, vagy a 3. cikkben meghatározott, a tasakok tömegén alapuló jelentéstételi módszer alapján kell kiszámítani és jelenteni.
      2. cikk
      A tasakok számán alapuló jelentéstételi módszer
      (1)   Ha egy tagállam a könnyű műanyag hordtasakok éves felhasználását e tasakok számában fejezi ki és jelenti, akkor a következők valamelyikét kell figyelembe vennie:
      
                  a)
               
               
                  a nemzeti piacán forgalomba hozott könnyű műanyag hordtasakok teljes száma;
               
            
                  b)
               
               
                  az alábbiak összege:
                  
                              i.
                           
                           
                              a könnyű műanyag hordtasakok azon száma, amelyet a fogyasztók által az egyes tasakok után megfizetett és a gazdasági szereplők által a nemzeti joggal összhangban bevallott vagy jelentett kötelező adókból, díjakból vagy illetékekből származó bevételek alapján számítanak ki; és
                           
                        
                              ii.
                           
                           
                              a nemzeti piacon forgalomba hozott, az említett adók, díjak vagy illetékek alól mentesített könnyű műanyag hordtasakok száma a gazdasági szereplőknek a nemzeti jog szerinti jelentései alapján.
                           
                        
            (2)   A könnyű műanyag hordtasakok éves felhasználását az (1) bekezdés a) pontjának megfelelően jelentő tagállamok előírják a gazdasági szereplők számára, hogy minden naptári évre vonatkozóan jelentést tegyenek az általuk az ország területén forgalomba hozott könnyű műanyag hordtasakok számáról.
      (3)   A könnyű műanyag hordtasakok éves felhasználását az (1) bekezdés b) pontjának megfelelően jelentő tagállamok előírják a gazdasági szereplők számára, hogy minden naptári évre vonatkozóan jelentést tegyenek az általuk az ország területén forgalomba hozott, adók, díjak vagy illetékek alól mentesített könnyű műanyag hordtasakok számáról.
      (4)   Az (1) bekezdés a) pontjában meghatározott módszert alkalmazó tagállamok a 2005/270/EK határozat mellékletének 4. táblázatát használják a könnyű műanyag hordtasakok éves felhasználásáról szóló jelentéstételhez.
      (5)   Az (1) bekezdés b) pontjában meghatározott módszert alkalmazó tagállamok a 2005/270/EK határozat mellékletének 5. táblázatát használják a könnyű műanyag hordtasakok éves felhasználásáról szóló jelentéstételhez.
      3. cikk
      A tasakok tömegén alapuló jelentéstételi módszer
      (1)   Ha egy tagállam a könnyű műanyag hordtasakok éves felhasználását e tasakok tömegében fejezi ki és jelenti, akkor a következők valamelyikét kell figyelembe vennie:
      
                  a)
               
               
                  a nemzeti piacán forgalomba hozott könnyű műanyag hordtasakok össztömege;
               
            
                  b)
               
               
                  az alábbiak összege:
                  
                              i.
                           
                           
                              a könnyű műanyag hordtasakok azon tömege, amelyet a fogyasztók által az egyes tasakok után megfizetett és a gazdasági szereplők által a nemzeti joggal összhangban bevallott vagy jelentett kötelező adókból, díjakból vagy illetékekből származó bevételek alapján számítanak ki; és
                           
                        
                              ii.
                           
                           
                              a nemzeti piacon forgalomba hozott, az említett adók, díjak vagy illetékek alól mentesített könnyű műanyag hordtasakok tömege a gazdasági szereplőknek a nemzeti jog szerinti jelentései alapján.
                           
                        
            (2)   A könnyű műanyag hordtasakok éves felhasználását e cikknek megfelelően jelentő tagállamok előírják a gazdasági szereplők számára, hogy információt szolgáltassanak a könnyű műanyag hordtasakok átlagos tömegéről.
      (3)   A könnyű műanyag hordtasakok éves felhasználását az (1) bekezdés a) pontjának megfelelően jelentő tagállamok előírják a gazdasági szereplők számára, hogy minden naptári évre vonatkozóan jelentést tegyenek az általuk az ország területén forgalomba hozott könnyű műanyag hordtasakok össztömegéről.
      (4)   A könnyű műanyag hordtasakok éves felhasználását az (1) bekezdés b) pontjának megfelelően jelentő tagállamok előírják a gazdasági szereplők számára, hogy minden naptári évre vonatkozóan jelentést tegyenek az általuk az ország területén forgalomba hozott, adók, díjak vagy illetékek alól mentesített könnyű műanyag hordtasakok össztömegéről.
      (5)   Az (1) bekezdés a) pontjában meghatározott módszert alkalmazó tagállamok a 2005/270/EK határozat mellékletének 6. táblázatát használják a könnyű műanyag hordtasakok éves felhasználásáról szóló jelentéstételhez.
      (6)   Az (1) bekezdés b) pontjában meghatározott módszert alkalmazó tagállamok a 2005/270/EK határozat mellékletének 7. táblázatát használják a könnyű műanyag hordtasakok éves felhasználásáról szóló jelentéstételhez.
      4. cikk
      A 2005/270/EK határozat módosításai
      A 2005/270/EK határozat a következőképpen módosul:
      
                  1.
               
               
                  A 9. cikk helyébe a következő szöveg lép:
                  „9. cikk
                  (1)   A tagállamok a csomagolási hulladék keletkezésére, behozatalára, kivitelére és kezelésére vonatkozó adatokat a melléklet 1., 2. és 3. táblázatában meghatározott formátumban bocsátják rendelkezésre.
                  (2)   A tagállamok a könnyű műanyag hordtasakok felhasználására vonatkozó adatokat a tasakok számán alapuló jelentéstétel esetén az e határozat mellékletének 4. vagy 5. táblázatában meghatározott formátumban, a tasakok tömegén alapuló jelentéstétel esetén pedig az e határozat mellékletének 6. vagy 7. táblázatában meghatározott formátumban bocsátják rendelkezésre.”
               
            
                  2.
               
               
                  A melléklet az e határozat mellékletében foglaltaknak megfelelően módosul.
               
            5. cikk
      Ennek a határozatnak a tagállamok a címzettjei.
      
         Kelt Brüsszelben, 2018. június 19-én.
         
            
               a Bizottság részéről
            
            Karmenu VELLA
            
               a Bizottság tagja
            
         
      
      
         (1)  HL L 365., 1994.12.31., 10. o.
      
      
         (2)  A Bizottság 2005/270/EK határozata (2005. március 22.) az Európai Parlament és a Tanács csomagolásról és a csomagolási hulladékról szóló 94/62/EK irányelve szerinti adatbázisrendszerre vonatkozó formátumok létrehozásáról (HL L 86., 2005.4.5., 6. o.).
      
         MELLÉKLET
         A 2005/270/EK határozat melléklete a következő 4–7. táblázattal egészül ki:
         
            „4. TÁBLÁZAT
            
            
               A könnyű műanyag hordtasakok éves felhasználása az (EU) 2018/896 bizottsági végrehajtási határozat
                (*1)
               2. cikke (1) bekezdésének a) pontjában meghatározott számítási módszer alapján
            
            
                        A forgalomba hozott könnyű műanyag hordtasakok száma
                     
                  
                         
                     
                  
                        Ezen belül
                     
                  
                        < 15 mikron falvastagságú
                     
                     
                        15 < 50 mikron falvastagságú
                     
                  
                         
                     
                     
                         
                     
                  
               Megjegyzések:
            
            
                        1.
                     
                     
                        Fehér mező: az adat megadása kötelező.
                     
                  
                        2.
                     
                     
                        Szürke mező: az adat megadása önkéntes.
                     
                  
               5. TÁBLÁZAT
            
            
               A könnyű műanyag hordtasakok éves felhasználása az (EU) 2018/896 végrehajtási határozat 2. cikke (1) bekezdésének b) pontjában meghatározott számítási módszer alapján
            
            
                        A könnyű műanyag hordtasakok kötelező adó-, díj- vagy illetékbevételből számított száma
                     
                  
                        A könnyű műanyag hordtasakok kötelező adó-, díj- vagy illetékbevételből számított száma a gazdasági szereplők bevallásai vagy jelentései alapján
                     
                     
                        Az adó-, díj- vagy illeték alól mentesített könnyű műanyag hordtasakok száma a gazdasági szereplők jelentései alapján
                     
                  
                        a
                     
                     
                        b
                     
                  
                        a + b
                     
                  
                        Ezen belül
                     
                  
                        < 15 mikron falvastagságú
                     
                     
                        15 < 50 mikron falvastagságú
                     
                     
                        < 15 mikron falvastagságú
                     
                     
                        15 < 50 mikron falvastagságú
                     
                  
                         
                     
                     
                         
                     
                     
                         
                     
                     
                         
                     
                  
               Megjegyzések:
            
            
                        1.
                     
                     
                        Fehér mező: az adat megadása kötelező.
                     
                  
                        2.
                     
                     
                        Szürke mező: az adat megadása önkéntes.
                     
                  
                        3.
                     
                     
                        Ha nem alkalmaznak mentességet, a „b” rovat értéke 0.
                     
                  
               6. TÁBLÁZAT
            
            
               A könnyű műanyag hordtasakok éves felhasználása az (EU) 2018/896 végrehajtási határozat 3. cikke (1) bekezdésének a) pontjában meghatározott számítási módszer alapján
            
            
                        A forgalomba hozott könnyű műanyag hordtasakok tömege
                     
                  
                        A forgalomba hozott könnyű műanyag hordtasakok tömege
                     
                     
                        A könnyű műanyag hordtasakok súlyozott átlagos tömege a gazdasági szereplők jelentései alapján
                     
                  
                         
                     
                     
                         
                     
                  
                        Ezen belül
                     
                     
                        Ezen belül
                     
                  
                         
                     
                  
                        < 15 mikron falvastagságú
                     
                     
                        15 < 50 mikron falvastagságú
                     
                     
                        < 15 mikron falvastagságú
                     
                     
                        15 < 50 mikron falvastagságú
                     
                  
                         
                     
                     
                         
                     
                     
                         
                     
                     
                         
                     
                  
               Megjegyzések:
            
            
                        1.
                     
                     
                        Fehér mező: az adat megadása kötelező.
                     
                  
                        2.
                     
                     
                        Szürke mező: az adat megadása önkéntes.
                     
                  
               7. TÁBLÁZAT
            
            
               A könnyű műanyag hordtasakok éves felhasználása az (EU) 2018/896 végrehajtási határozat 3. cikke (1) bekezdésének b) pontjában meghatározott számítási módszer alapján
            
            
                        A könnyű műanyag hordtasakok kötelező adó-, díj- vagy illetékbevételből számított tömege
                     
                  
                        A könnyű műanyag hordtasakok kötelező adó-, díj- vagy illetékbevételből számított tömege a gazdasági szereplők bevallásai vagy jelentései alapján
                     
                     
                        Az adó-, díj- vagy illeték alól mentesített könnyű műanyag hordtasakok tömege a gazdasági szereplők jelentései alapján
                     
                     
                        A könnyű műanyag hordtasakok átlagos tömege a gazdasági szereplők jelentései alapján
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        Ezen belül
                     
                  
                        < 15 mikron falvastagságú
                     
                     
                        15 < 50 mikron falvastagságú
                     
                     
                        < 15 mikron falvastagságú
                     
                     
                        15 < 50 mikron falvastagságú
                     
                     
                        a)
                        15 < 50 mikron falvastagságú
                     
                     
                        b)
                        15 < 50 mikron falvastagságú
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Megjegyzések:
            
            
                        1.
                     
                     
                        Fehér mező: az adat megadása kötelező.
                     
                  
                        2.
                     
                     
                        Szürke mező: az adat megadása önkéntes.
                     
                  
                        3.
                     
                     
                        Ha nem alkalmaznak mentességet, a „b” rovat értéke 0.”
                     
                  
         
            (*1)  A Bizottság (EU) 2018/896 végrehajtási határozata (2018. június 19.) a könnyű műanyag hordtasakok éves felhasználásának számítási módszeréről és a 2005/270/EK határozat módosításáról (HL L 160., 2018.6.25., 6. o.).